== Etymologi ==
Igennem de sidste tre tusinde år har navnet ''Israel'' i normal og religiøs brug betydet både [[Israels land]] og hele den [[jøde|jødiske nation]]. Navnet stammer fra et vers i [[Bibelen]] ([[Første Mosebog]] 32,28), hvor [[Jakob]] bliver navngivet ''Israel'' efter en vellykket kamp med en af Guds engle.<ref>[[Første Mosebog]] 32,28: Da sagde manden: "Du skal ikke længere hedde Jakob, men Israel skal være dit navn. For du har kæmpet med Gud og mennesker og vundet."</ref> Kritikere er ikke enige om navnets betydning. Nogle mener, at navnet kommer fra verbet ''śarar'' ("at herske, blive stærk, have autoritet over"), og ifølge dem betyder navnet "Gud hersker" eller "Gud dømmer".<ref>Hamilton 1995 s. 334</ref> Andre mulige tydninger er "Guds prins" (fra [[King James Version|King James oversættelsen 1611]]) eller "El (Gud) kæmper/strider".<ref>Wenham 1994 s. 296–97</ref> Helt fraset navnets præcise betydning er den bibelske nation efter Jakob blev kaldt "Barn af Israel" eller "[[israelit]]ter".
Jura Politik Folkeret Mellemmenneskelige_forhold